KURZUS: Marketingkutatás

MODUL: I. modul: A marketingkutatás alapfogalmai, szekunder kutatás

1. lecke: A megrendelő és a kutató ügynökség kapcsolata

| Gyulavári Tamás - Mitev Ariel Zoltán - Neulinger Ágnes - Neumann-Bódi Edit - Simon Judit - Szűcs Krisztián (2014): A marketingkutatás alapjai, Akadémiai Kiadó 1.4. fejezet: A piackutatási iparág, 21-31 oldalig
Cél
A vállalati gyakorlatban a marketing menedzsereknek megfelelő felkészültséggel és tájékozottsággal kell rendelkeznie ahhoz, hogy önállóan menedzselni tudja azokat a piackutatási projekteket, amelyeknek végrehajtásához külső professzionális piackutató ügynökséget kérnek fel.
A lecke célja megismerni a vállalati marketingkutatási projekt lebonyolításánál figyelembe veendő szempontokat. A piackutató ügynökségek igénybevételére motiváló tényezők számbavétele. Betekintés a kutatási brief elkészítésébe, és a kutatási brief javasolt részeinek összeállításába.
Követelmények
A leckét elsajátította, ha képes:
felsorolásból kiválasztani a piackutató ügynökségek kutatásba történő bevonásának indokait; a piackutatási iparág szereplőire vonatkozó állításokról eldönteni, hogy azok igazak vagy hamisak; felsorolásból kiválasztani a kutatási brief részeit; a piackutató ügynökségekre vonatkozó állításokról eldönteni, hogy azok igazak vagy hamisak;
Fogalmak
piackutatási iparág, piackutató ügynökségek, ügyféloldal, kapcsolattartó, FMCG, kutatók, adatfelvevők, kutatási brief, stimulusanyagok.
Időszükséglet
90 perc
Tevékenység
Olvassa el az 1. 4. fejezetet (TK 21-31 oldalig) és válaszoljon az alábbi kérdésekre:
1. | Mely tényezők motiválják a vállalatot piackutató ügynökség igénybevételére?
2. | Milyen típusú szereplői vannak a piackutatási iparágnak?
3. | Milyen stratégiát követhetnek a piackutató ügynökségek a sikeres érvényesülés érdekében?
4. | Mi a feladata a kapcsolattartónak?
5. | Mi a kutatási brief?
6. | Milyen részei lehetnek a kutatási briefnek?
7. | Milyen szerepe van a stimulusanyagnak a kutatási briefben?
A fejezetrész tartalmi összefoglalója
A vállalati döntéshozatal körébe tartozik annak kiválasztása, hogy a marketingkutatást ki által végeztetjük el. Hosszú távon hatékonyabbnak bizonyul, ha ügynökségre bízzák az adatfelvétel kivitelezését. A megrendelő-kutató közötti kommunikáció és kapcsolat a kutatási briefen alapul. Minél szorosabb az együttműködés a kapcsolat során, annál valószínűbb, hogy valóban felhasználható információkat nyernek a döntéshozók.

| Feladatok
1. Jelölje be az alább felsorolt tényezők közül azokat, amelyek a piackutató ügynökségek igénybevételét motiválhatják!
| A kutatás alacsony eszközigénye
| A kutatási igények időben egyenetlen felmerülése a döntéshozónál
| A kutató, mint külső megfigyelő objektivitása
| A kutató mérsékelt kutatás-módszertani szakértelme és tapasztalata
2. Döntse el az alábbi állításokról, hogy igazak-e a piackutatási iparág szereplőire!
A kapcsolattartó nem játszik fontos szerepet a kutatás sikere szempontjából. |
Amikor az adatfelvétel standardizált feladatokból áll, a kutatók külön adatfelvevőkkel dolgoznak. |
A piackutató ügynökségek lehetséges stratégiája, hogy egy standard kutatási eljárást fejleszt ki, amely erős elméleti háttérre épül, és az adatgyűjtés lehet rendszeres vagy alkalmi jelleggel elvégezhető. |
A kutatási briefben az ügynökségnek le kell írni, hogy kell-e stimulusanyagokat készíteni a kutatási projekthez. |
3. Jelölje be az alábbiak közül azokat, amely a kutatási brief javasolt részei!
| Célcsoport
| Javasolt módszertan
| A kutatás eredményei
| A kutatáshoz szükséges eszközök megnevezése
4. Értékelje az alábbi állításokat, hogy melyik igaz és melyik hamis!
A piackutató ügynökségek a sikeres érvényesüléshez szindikált kutatások keretében adatbázisokat építenek, a vezetők egy tipikus döntési helyzetéhez kapcsolódóan. |
A piackutató ügynökség bevonását erősítő, költséghatékonysággal összefüggő tényezőkhöz tartozik az infrastruktúra magas fix költsége és a kutatási igények időben egyenetlen felmerülése az ügynökségnél. |
A piackutató ügynökség úgy is sikeres lehet a piacon, ha a versenytársaknál gyorsabban dolgozza ki az innovatív szolgáltatásait. |
A folyamathatékonyságnak nincsen jelentősége a piackutató ügynökség kiválasztásánál. |